భారతీయ మార్కెట్లపై ‘గ్లోబల్‌ అనిశ్చితి
 
ముంబై, డిసెంబరు 31: అమెరికా అధ్యక్షపదవికి డొనాల్డ్‌ట్రంప్‌ ఎన్నికవడం నుంచి నిన్నమొన్నటి పెద్దనోట్ల రద్దు, బ్రెగ్జిట్‌ నుంచి రెగ్జిట్‌, జిఎస్‌టి ప్రతిష్టంభననుంచి మంచి రుతుపవనాలు వంటి అంశాలతో 2016వ సంవత్సరం భారతీయ మార్కె ట్లకు అత్యంత కీలకంగా మారింది. నిఫ్టీ 3శాతం, సెన్సెక్స్‌ రెండుశాతం పెరిగాయి. 2016 సంవత్స రానికి సంబంధించి బిఎస్‌ఇ సెన్సెక్స్‌ 509 పాయింట్లు లాభపడి 26,117.54 స్థాయి వద్ద నిలి చింది. నిఫ్టీ 239 పాయింట్లు లాభపడి 7946.35 వద్ద స్థిరపడింది. లెక్కలేనన్ని సంఘటనలు, సంద ర్భాలు ఎన్నో చోటుచేసుకున్నాయి. నిఫ్టీ చివరకు సానుకూలంగానే ముగిసింది. ఏడాదిమధ్యలో కొంతమేర దిగువస్థాయికి నమోదయి 18శాతం నమోదయింది. వివిధ సూచీలవారీగాచూస్తే 2016 వ సంవత్సరంలో మిశ్రమంగా ఉంది. మెటల్‌, ఆయిల్‌అండ్‌గ్యాస్‌ లాభాల్లో ముగిస్తే హెల్త్‌కేర్‌, టెలికాం, ఐటి కంపెనీలు నష్టాల్లో ముగిసాయని హెచ్‌డిఎఫ్‌సి రిటైల్‌ రీసెర్చి హెడ్‌ దీపక్‌ జాసాని వివరించారు. బిఎస్‌ఇలో మిడ్‌క్యాప్‌సూచీ 2 7.97 శాతం లాభపడింది. మణప్పురం ఫైనాన్స్‌, ఇండి యన్‌ బ్యాంకు, బయోకాన్‌, సుందరం ఫాస్టనర్స్‌, ఇంద్రప్రస్థ గ్యాస్‌, బాలకృష్ణ ఇండస్ట్రీస్‌ వంటివి మిడ్‌క్యాప్‌ విభాగంలో భారీ లాభాలు చవి చూసా యని అంచనా.
66-123శాతం లాభాలు ఆర్జించా యి. బిఎస్‌ఇ స్మాల్‌క్యాప్‌పరంగాచూస్తే 1.77శాతం పెరిగి 12,046 పాయింట్లవద్ద స్థిరపడింది. అదే గత ఏడాది 6.7శాతం వరకూ లాభపడింది. ఇక నిఫ్టీలో ఐటిసూచి కనీసం 7.3శాతం పడిపోయిం ది. బ్రెగ్జిట్‌ ప్రభావం ఎక్కువ ఉంది. ఆ తర్వాత డొనాల్ట్‌ ట్రంప్‌ అమెరికా అధ్యక్షునిగా బాధ్యతలు చేపట్టిన తర్వాత రానున్న విధివిధానాలపై అనిశ్చితి చోటుచేసుకోవడం ఐటిరంగానికి విఘాతం కలిగిం చింది. వీటికితోడు ఆకస్మికంగా జరిగిన పెద్దనోట్ల రద్దు కూడా ఐటిసూచీపై ఎక్కువ ఒత్తిడిపెంచింది. ఇక మెటల్‌, విద్యుత్‌, ఆటోరంగాలపరంగాచూస్తే లాభాల్లో ముగిసాయి. టెలికాం, ఫార్మా, ఐటిరం గాలు ఈ ఏడాదిఎక్కువ నష్టపోయినవాటిలో ఉన్నా యి. వినియోగరంగ ఉత్పత్తులు 6.1శాతం దిగ జారితే రియల్‌ఎస్టేట్‌ రంగం 6శాతం దిగజారింది. నోట్లరద్దు ప్రభావంతో మధ్యకాలికంగా కూడా వీటి పనితీరు ఇదేతీరులో ఉంటుందని అంచనా. భారీ లాభాలు సాధించినసంస్థల్లో హిందాల్కో, ఎస్‌ బ్యాం కు, టాటాస్టీల్‌, బిపిసిఎల్‌, పవర్‌గ్రిడ్‌, ఐషర్‌ మోటా ర్స్‌, టాటామోటార్స్‌, ఒఎన్‌జిసి, గెయిల్‌ ఇండియా, అట్ట్రాటెక్‌సిమెంట్స్‌, మారుతిసుజుకి, గ్రాసిమ్‌ ఇండస్ట్రీ స్‌, ఇండస్‌ ఇండ్‌బ్యాంకు, బోష్‌, ఎన్‌టిపిసి సంస్థలు న్నాయి. భారీనష్టాలు చవిచూసిన సంస్థల్లో ఐడియా సెల్యులర్‌,భెల్‌,అరబిందోఫార్మా, సన్‌ఫార్మా, లూపిన్‌, భారతి ఇన్‌ఫ్రాటెల్‌, విప్రో, సిప్లా, భారతిఎయిర్‌టెల్‌, కోల్‌ఇండియా,ఇన్ఫోసిస్‌, ఎంఅండ్‌ఎం, టెక్‌ మహీం ద్ర, హిందూస్థాన్‌ యూనిలీవర్‌, హెచ్‌సిఎల్‌ టెక్నా లజీస్‌ వంటివి ఉన్నట్లు సర్వేలు వెల్లడిస్తున్నాయి.